《江上望采石怀李白》
明代·李元畅

挂席扬子津，东望见采石。千尺金芙蓉，俯瞰蛟龙宅。

落日摇青苍，媚我远行客。忆昔谪仙人，矶头坐寒碧。

只身傲千古，两眼空八极。笔夺楚山雄，觞飞吴月白。

霞光堕宫锦，鲸游喷潮汐。姑水化为醪，三山持作核。

客泪寄西风，洒君祠下柏。

作者简介：李元畅，字维寔，号云泉。一号迪子。茂名人。一迪次子。明神宗万历十四年（一五八六）进士。有《前后北征集》、《吹剑编》、《药房稿》。清温汝能《粤东诗海》卷三八、清光绪《茂名县志》卷六有传。